I oktober 1969 blev gruppen igen dannet for en turné til Fjernøsten med samme konstellation, dog uden Welch, men med [[Alan Hawkshaw]] på piano og orgel. I marts 1970 indspillede kernen Marvin, Bennett og Hawkshaw med forskellige studiebassister albummet ''Shades of Rock'', som satte et punktum for gruppen i tre år. Marvin og Welch fandt så sammen med den australske musiker [[John Farrar]] i februar 1971 og indspillede to plader med den nyformede gruppe, [[Marvin, Welch & Farrar]]. Uden synderlig stor succes dannedes Shadows igen i marts 1973 nu med konstellationen Marvin, Welch, Bennett og Farrar. I 1975 deltog gruppen så i det internationale [[Eurovision Song Contest 1975|Melodi grandprix]] og blev nr. 2 med nummeret "Let Me Be the One" fra lp´en Specs Appeal udgivet i marts samme år. Gruppen brød igen op med en liveoptagelse fra december 1975 i Frankrig på Paris Olympia-teatret med kæmpesucces.
Musik Foreninger Organisationer